open-index/open-wikipedia-markdown huggingface dataset:
Rane Willerslev

**Rane Willerslev** (født 1971) er en dansk sosialantropolog og professor på Aarhus Universitet. Han har en Ph.D. fra University of Cambridge (2003) og en mastergrad i visuell antropologi fra University of Manchester (1996). Fra 2004-6 var han lektor ved Granada Centre for Visual antropologi ved University of Manchester. I 2010 ble han utnevnt til professor i antropologi ved Universitetet i Aarhus. Fra 2008-11 var han også leder av etnografiske samlinger på Moesgaard Museum. I 2011 blev han direktør for Kulturhistorisk museum i Oslo, men 5. juni 2013 ble det kjent at han fratrådte stillingen i august samme år, og at han ville vende tilbake til professoratet i Århus. 

Willerslev er idag professor II på Kulturhistorisk Museum. Fra 2013 til nå har han ledet ARTS arktisk forskning fokus og koordinert tverrfaglig arktisk forskning ved Aarhus Universitet Arctic Research Centre. I 2013 ble han tildelt en Jens Christian Skou Fellowship ved det nyetablerte Aarhus Institute for Advanced Studies. To ganger (2006 og 2010), har han blitt tildelt eliteforskningspriser af Danmarks Frie Forskningsråd, og han har gitt den prestisjetunge Malinowski Memorial Lecture på LSE i 2010. Han er forfatter og medforfatter av en rekke artikler og bokkapitler, vitenskapelige monografier, og har redigert flere antologier og spesielle utgaver av magasiner. Siden 2007 har han vært medredaktør av Acta Borealia: Nordic Journal of Circumpolar Societies. Han er også redaktør og medredaktør av tre bokserien: Etnografi, teori, Experiment (Berghahn Books) og Studies in Death, Materiality and Time og  Culture, Environment and Adaptation
in the North (begge Ashgate Publishing). I 2007 blev boken Soul Hunters: Hunting, Animism, and Personhood among the Siberian Yukaghirs (University of California Press) publisert, som har blitt brukt mye for sin innovative teoretiske nytenkning av animisme. 

I 2012 ble hans selvbiografiske etnografi *On the Run in SIberia* (University of Minnesota Press, Minneapolis) utgitt. Boken forteller om hans engasjement i den russiske pelshandelen. Hans viktigste forskningsfelt har vært blant sibiriske urfolk (jukagirerne og Chukchi) i et komparativt perspektiv. Nylig har han begynt å gjøre feltarbeid hos Ik, en jeger- og selvbergingsjordbruksbefolkning i Nord-Uganda. Mens hans viktigste publikasjoner er innen religion og antropologisk teori, så dekker hans publikasjoner et bredt spekter av klassiske og moderne antropologiske temaer som spenner fra animistiske kosmologier og blodoffer, dødsstudier, etikk, visuell antropologi og museumsstudier og senere, eksperimentelle metoder samt grensesnitt mellom antropologi og arkeologi. Han har vært en aktiv kommunikator av sin forskning og har deltatt i debatter om forskningspolitikk og tverrfaglighet. Willerslev har vært fast spaltist i videnskabsavsnittet av den danske avisen Politiken, og han har skrevet to populære bøker og en rekke populære artikler og debattinnlegg, og organisert flere internasjonale museumsutstillinger. Han er medlem av Adventurers Club of Denmark.  

## Referanser


## Eksterne lenker
*
Indira Gandhi-prisen

**Indira Gandhi-prisen** eller **Indira Gandhi-prisen for fred, nedrustning og utvikling** er en pris som deles ut årlig av Indira Gandhi Memorial Trust i India for å anerkjenne kreative tiltak som fremmer internasjonal fred, utvikling og en mer rettferdig økonomisk verdensorden; sikrer at vitenskapelige resultater brukes til menneskehetens beste, og øker rekkevidden av menneskers frihet. 

Prisen ble etablert i 1986 til minne om statsminister Indira Gandhi som ble drept i 1984. For å bli vurdert må kandidater til prisen ha publisert minst ett verk. Prisen er på 25 lakh (hundre tusen) indiske rupi.
Den internasjonale priskomiteen inkluderer  tidligere prismottakere. 

## Prismottakere

## Referanser




## Eksterne lenker
* Indira Gandhi Peace Prize - Offisielt nettsted Besøkt 14. mai 2014
Kantlyng

**Kantlyng** (*Cassiope tetragona*) er en mørkegrønn, forgrenet dvergbusk med en flatedekkende vekst. Plantene har en karakteristisk firkantet stengel som forgrener seg kraftig fra den nederste delen av planten. At bladene sitter tett og ustilket opp langs stengelen gjør at det firkantede utseendet blir ekstra tydelig. Blomstringen skjer fra juli til august, og består i hengende hvide blomster med klokkeform som sitter enkeltvis på korte, spinkle stilker ut fra bladhjørnene ytterst på skuddet.

**Ikke-synlige trekk**
Rotnettet er vidt utbredt, men meget spinkelt. Arten er avhengig av samliv med en eller flere sopparter (mykorrhiza).

**Størrelse**
0,20 x 1,00 m (5 x 5 cm/år)

## Utbredelse
Kantlyng er vanlig i Nord-Norge og arktiske områder. På Grønland finnes den så langt sør som på linje med Godthåbsfjord og Tasiilaq, men da bare høyfjellet, eller i kjølige skyggeområder. Arten er avhengig av et ganske langvarig snødekke som beskyttelse mot uttørking, og den foretrekker sur og fuktig, men veldrenert jord. Det er sjelden å finne mye av den sammenhengen, men den kan ofte opptre i mosaikk. Ved bredden av Torneträsk finnes den typisk sammen med blant annet rypebær, dvergbjørk, moselyng, tyttebær, lav og mose.

## Anvendelser
På Grønland har planten hatt betydning som brensel.

## Eksterne lenker
*
Adolphe Pegoud

**Adolphe Célestin Pégoud** (født 13. juni 1889 i Montferrat i departementet Isère i Frankrike, død 31. august 1915 ved Petit-Croix i Territoire de Belfort) var en kjent fransk flyger og det første flyveresset.

## Liv og virke
Pégoud kom fra en bondefamilie. Han tjenestegjorde i den franske hæren fra 1907 til 1913. Først var han ved kavaleriet, og deretter ved chasseurs d'afrique og deltok i Marokkofelttoget i 1908. Deretter ble han overført til et husarregiment til Gray (Haute-Saône), der flyveren og offiseren Louis Carlin gav ham den første flyverundervisning. Han var også en tid ved kolonialartileriet stasjonert i Toulon.

Etter militærtiden tok han flysertifikat. Han ble ansatt av Louis Blériot som testpilot. Den 19.&nbsp;august&nbsp;1913 ble han den første pilot til å foreta et vellykket fallskjermhopp fra fly - flyet ble i denne forbindelse ofret.

Under testflyvning av et Blériot XI 21. september 1913 utførte han en loop som nummer to i verden, etter at den russiske militærflyver Pjotr Nesterov utførte en loop 12 dager tidligere i et Nieuport IV. I Vesten var man imidlertid i lang tid av den oppfatning at Célestin Adolphe Pégoud var den første: Han var en populær oppvisningspilot mens Nesterov var nokså ukjent. Nesterovs loop er klart belagt i militære kilder; de viser at han fikk disiplinærstraff for sin bragd.

Pégoud ble også en populær flyverinstuktør for franske og utenlandske flyvere.

Under første verdenskrig startet han opp som observatørflyger, og 5. februar 1915 ble han og skytteren i flyet han førte kreditert for å ha skutt ned to tyske fly, og for ha tvunget et annet til å lande. Raskt etter dette fløy han et enkeltsete-fly, og i april ble han kreditert for to nye nedskytninger, og enda ett i juli. Som førstemann til å ha skutt ned fem fly ble han kalt for et flyveress i franske aviser, som dermed satte standarden på hva betegnelsen flyveress står for.

Det er ikke visst hvor mange av Pégouds seiere medførte ødeleggelsen av fiendtlig fly, ettersom tidlige loftkamper var såpass sjeldne at flyene ble nødt til å gå raskt inn for landing. Men det er imidlertid sikkert at det var Pégoud, og ikke Roland Garros (fire dokumenterte seiere), som var den første pilot som ble flyveress etter noen forståelse av ordet.

31. august 1915 ble Pégoud selv skutt ned i en alder av 26 år, av en av sine egne elever fra før krigen, den tyske Unteroffizier Walter Kandulski. Det samme tyske mannskap slapp ned en begravelseskrans til hans minne over franske linjer noe senere.

Adolphe Pégoud mottok både Æreslegionen og Croix de guerre for sine meritter under første verdenskrig.

## Referanser


## Litteratur
* Norman Franks & Frank Bailey: *Over the Front: A Complete Record of the Fighter Aces and Units of the United States and French Air Services, 1914-1918*. (1992) ISBN 0948817542
* Annette Carson: *Flight Fantastic: The Illustrated History of Aerobatics* (1987) ISBN 0854294902

## Eksterne lenker
* 
* Internetportal om Adolphe Pégoud
PLU

**PLU**, **Plu** eller **plu** har flere betydninger:

* *[[Price Look-Up]]* eller *Product Look-Up*, en tre- eller firesifret kode som tastes inn ved kassaapparatet i en dagligvareforretning.
* Program for lærerutdanning, en grunnenhet ved Fakultet for samfunnsvitenskap og teknologiledelse (SVT) ved NTNU.
Kvasikrystall

**Kvasikrystaller** er strukturelle former som er ordnet, men ikke periodiske. De danner mønstre som fyller alt rom, men mangler i motsetning til vanlige krystaller translasjonssymmetri.

De såkalte kvasiperiodiske krystallene ble først oppdaget av professor Dan Shechtman den 8. april 1982 på et elektronmikroskop-bilde. Professor Shechtman fikk Nobelprisen i kjemi i 2011 for sin oppdagelse av kvasikrystaller.

## Eksterne lenker
* Kjemiprisen til Daniel Shechtman – forskning.no
* Det umulige mønsteret – forskning.no
Dan Shechtman

**Dan Shechtman** (hebraisk: דן שכטמן; født 24. januar 1941 i Tel Aviv) er en israelsk kjemiker og fysiker, virksom ved Technion – Israel Institute of Technology i Haifa i Israel. Shechtman ble tildelt nobelprisen i kjemi i 2011 for oppdagelsen av kvasikrystaller.

## Priser
* Israel-prisen, for fysikk (1998).
* Wolfprisen i fysikk (1999).
* Nobelprisen i kjemi (2011).

## Referanser
Domstolloven

**Domstolloven** (fullt navn: **lov om domstolene**) er en norsk lov som regulerer rettsvesenet, først og fremst Norges domstoler, det vil si statsorganer med dømmende makt, men også dommere og øvrige rettslige embeds- og tjenestemenn, rettshjelpvirksomhet, advokater og organisering av advokatvirksomhet, krav til juridisk utdannelse ved utnevnelser og tilsetteler, klage- og disiplinærordning for dommere og advokater, samt rettergangsstraff og ansvar i rettssaker.

Loven gjelder både de alminnelige domstolene (Høyesterett, lagmannsrettene, tingrettene og forliksrådene) og særdomstolene (jordskifterettene, skjønnsrettene, kommisjoner og ekstraordinære domstoler og konsulrettene i utlandet). Domstolloven gjelder ikke Riksretten, som er hjemlet i Grunnloven.

Loven ble vedtatt 13. august 1915 og trådte i kraft 1. juli 1927.

## Referanser


## Litteratur
* Anders Bøhn *Domstolloven* 2. utgave 2013 ISBN 9788215014937

## Eksterne lenker
* Lovdata
Billum

**Billum** er en liten by i Sydvestjylland med  innbyggere (2023). Den ligger i Varde kommune, Region Syddanmark i Danmark. Billum er stasjonsby og ligger på jernbanestrekningen Varde-Nørre Nebel Jernbane. I byen ligger Billum kirke.

## Referanser
Erik Johnsen

**Erik Johnsen** er navnet til flere personer:

* Erik Johnsen (skihopper)
* Erik Johnsen (politiker) – stortingsrepresentant 1851-53
* Erik Johnsen (skater)
* Erik Johnsen (predikant)
Statens skjønnsmargin

**Statens skjønnsmargin** er et konsept benyttet av Den europeiske menneskerettsdomstol. Konseptet tar stilling til hvorvidt en medlemsstat av den Den europeiske menneskerettskonvensjon har krenket konvensjonen. Som ordlyden indikerer innebærer skjønnsmarginen en vis grad av frihet til å tolke konvensjonen i tråd med egne forutsetninger. Dommerne i EMD er således forpliktet til å ta hensyn til kulturelle, historiske og filosofiske forskjeller mellom deres forståelse og statens forståelse. Skjønnsmarginen tillater dermed ulik prøvingsintensitet i ulike saker, beroende på ulike variabler.

Skjønnsmarginen kan sammenlignes med EU-rettens nærhetsprinsipp, uten at disse må forveksles.

Når EMK tolkes, skal norske domstoler bruke samme metode som EMD, men med den reservasjon at det i første rekke er EMD som skal utvikle konvensjonen. Den tolking av en konvensjonsbestemmelse som ut fra dette har de beste grunner for seg, skal gå foran annen norsk lovgivning. Norske domstoler skal legge inn noen sikkerhetsmargin for å unngå konvensjons-brudd.

## Referanser
Noah Andersen David

**Noah Andersen David** er en dansk tidligere ishockeyspiller. Han har tidligere spilt for Amager Ishockey og Herlev i Danmark. I Norge har han tidligere spilt i eliteklubbene Rosenborg og Stavanger Oilers. Sistnevnte spilte han sammen med lillebroren sin, Lukas Andersen David. Hans moderklubb er Viking.

## Eksterne lenker
* Profil på eliteprospects.com
Vippeparlament

**Vippeparlament** (engelsk: *hung parliament*) er et begrep som brukes i topartisystem, først og fremst i Storbritannia, om en situasjon der ingen av de to store partiene har fått rent flertall etter et parlamentsvalg, og dermed ikke kan danne flertallsregjering alene.
Storbritannia har i moderne tid hatt tre vippeparlament; etter valget i 1974, etter valget i 2010 og valget i 2017. I 1974 førte det til en mindretallsregjering med Labour, og et nytt valg bare åtte måneder senere. I 2010 gikk De konservative og Liberaldemokratene inn i en koalisjon som satt i fem år.

Situasjonen med et vippeparlament løses ved dannelsen av en mindretalls- eller koalisjonsregjering, men dette regnes som problematisk. Dette i motsetning til land med forholdstallsvalg, som for eksempel Norge, der mindretalls- og koalisjonsregjeringer er normen mer enn unntaket. I land med proporsjonelle valgsystem kan det imidlertid oppstå blokker av partier, og hvis ingen av de store blokkene oppnår flertall oppstår en situasjon som minner om vippeparlament. Ved Riksdagsvalget i Sverige 2010 var det for eksempel to klare blokker: De rödgröna og Alliansen, men ingen av de to blokkene oppnådde rent flertall.

## Hengt parlament
Det finnes eksempel på at norske aviser og nyhetsbyråer bruker «hengt parlament» om den engelske termen «hung parliament» så langt tilbake som 1988. Per Egil Hegge kommenterte i 2017 «hengt parlament» slik: 

Hegge avsluttet med å forklare at norsk har verbformene henge/hang og henge/hengte hvor det første er intransitivt og ikke tar objekt og avslutter med et eksempel på intransitiv bruk:  «‘Genseren hang på den vanlige knaggen’» og et eksempel på transitiv bruk hvor jakken er objektet: «‘Han hengte jakken på spikeren’».

## Referanser


## Eksterne lenker
*«Q&A: What is a hung parliament?», *BBC*, 8. mars 2010
*«Hung Parliaments: What you need to know», *Institute for Government* 2010
HC Sparta Praha

**HC Sparta Praha** er en tsjekkisk ishockeyklubb som spiller i den tsjekkiske Extraliga. Klubben kommer fra Praha og har hjemmebane på O2 Arena. 

## Meritter
* Tsjekkoslovakiske mestre: 1952-1953, 1953-1954, 1989-1990, 1992-1993 
* Tsjekkiske mestre: 1999-2000, 2001-02, 2005-06, 2006-07

## Eksterne lenker
*
HC Slovan Bratislava

**HC Slovan Bratislava** er en slovakisk profesjonell ishockeyklubb fra Bratislava som spiller i Tipsport liga.

Klubben har en rik historie som en av Slovakias mest suksessfulle ishockeyklubber. De har vunnet åtte slovakiske mesterskap (senest i 2012) og et tsjekkoslovakisk mesterskap (1979). I 2012 ble de tatt opp til KHL, hvor de spiller i Bobrov-divisjonen i den vestre avdelingen. Klubben er også kjent under kallenavnet *Belasí* («Himmelblå»).

## Historie
Klubben ble dannet i 1921 under navnet 1. ČsŠK Bratislava. De spilte sin første kamp i desember 1924 da de tapte 1-6 til den østerrikske klubben Wiener EV. I 1939 ble navnet endret til Slovan Bratislava, et navn klubben hadde frem til 1952. En av klubbens største suksesser var i sesongen 1978-1979, da klubben vant det tsjekkoslovakiske sesongspillet, mye takket være Šťastný-brødrene (Marián, Peter og Anton), som spilte i klubben på den tiden.

### Kontinental Hockey League
I mars 2012 innsendte klubben sin ansøkning om å bli tatt opp til Kontinental Hockey League (KHL). I starten av mai kunngjorde klubben at de hadde ansatt tsjekkeren Rostislav Čada som ny hovedtrener for deres første sesong i KHL.

## Sesongresultater
### Extraliga
Dette er en liste over Slovan Bratislavas resultater de siste fem sesongene i den slovakiske Extraligaen.
Sist oppdatert 15. juni 2012.

### KHL
Dette er en liste over Slovan Bratislavas resultater siden de ble tatt opp i KHL.
Sist oppdatert 15. juni 2012.

## Meritter
*Vinner av det tsjekkoslovakiske sesongspillet: 1 gang (1979)
*Vinner av det slovakiske sesongspillet: 6 ganger (1998, 2000, 2002, 2003, 2005, 2007)
*Vinner av IIHF Continental Cup: 1 (2004)

## Spillere
### Spillerstall 2012/13
### NHL alumni

* Milan Bartovič (2003–2004; 2005–2006)
* Zdeno Cíger (1990–1996; 2001–2002)
* Václav Nedomanský (1977–1983)
* Miroslav Šatan (1995–2004; 2005–2010)

* Anton Šťastný (1980–1989)
* Marián Šťastný (1981–1986)
* Peter Šťastný (1980–1993; 1994–1995)

### Lagkapteiner

## Eksterne lenker
* HC Slovan Bratislava
Matjord

**Matjord**, som er det fruktbare jord- eller moldlaget på åkrer og enger, er en begrenset ressurs som brukes til plantedyrking og matproduksjon i jordbruket. Matjord dannes gjennom en svært tidkrevende biologisk prosess, der dannelsen av noen få centimeter med matjord kan ta fra flere hundre år til oppimot tusen år. Matjord er uerstattelig i all plantedyrking og er grunnlaget for verdens matproduksjon.

## Se også
*Jordvern

## Referanser
Albert Ferrer

**Albert Ferrer** (født 6. juni 1970 i Barcelona) er en spansk fotballtrener og tidligere fotballspiller.

## Referanser


## Eksterne lenker
* 
*  Albert Ferrer – BDFutbol (spillerprofil)
*  Albert Ferrer – BDFutbol (trenerprofil)
Neutral Milk Hotel

**Neutral Milk Hotel** er et amerikansk indie rock band som ble stiftet i 1991 av vokalist, gitarist og låtskriver Jeff Mangum. Bandet var kjent for sin eksperimentelle musikkstil, bisarre tekster og eklektisk instrumentering. 

## Historie

Neutral Milk Hotel debuterte i 1994 med EP-en *Everything Is*, bandet bestod da kun av Mangum. På bandets debutalbum, *On Avery Island*, ble bandet utvidet med Robert Schneider, som bidro på produksjon og instrumenteringen. Bandet begynte nå på en omfattende turné.

Neutral Milk Hotels andre album, *I Aeroplane Over the Sea i*, kom i 1998. Albumet fikk god kritikk og større anerkjennelse enn debutalbumet. Selv om albumet ikke ble noen kommersiell suksess, solgte det over 300&nbsp;000 eksemplarer og høstet strålende kritikk fra flere anmeldere. Til tross for den økende populariteten, ble gruppa oppløst i 1999. Hovedsakelig på grunn av Mangum, som misliket turnélivet og det økende musikk-presset. Senere fikk han et nervøst sammenbrudd.

## Gjenforening
I 2013 ble det annonsert at Neutral Milk Hotel hadde gjenforent med samme bandmedlemmer som på In The Aeroplane Over The Sea, og at de ville reise rundt på en konsert turne i Nord-Amerika, Australia, New Zealand, Taiwan, Japan, Ireland, England, Skottland, Frankrike, Spania og Portugal. 

## I dag
Neutral Milk Hotel laget to album på 90-tallet som har blitt stående som mesterverk innen lo-fi indierock. Arcade Fire og Franz Ferdinand har begge uttalt seg som store fans. Etter bandets siste album forsvant de fra musikkverdenen. Vokalist Jeff Mangum har holdt seg skjult i mange år, men har hatt enkelte konserter.

## Diskografi
* *Everything Is (EP)* (1994)
* *On Avery Island* (1996)
* *I Aeroplane Over the Sea* (1998)
## Eksterne lenker
* 
*
Nanyang teknologiske universitet

**Nanyang Teknologiske universitet** (NTU) er et av de to største offentlige universitetene i Singapore sammen med National University of Singapore (NUS). NTU ligger nordvest i Singapore og ca. 33&nbsp;500 studerer ved universitetet, fordelt på 6 forskjellige linjer: Nanyang Business school, College of Engineering, College of Humanities, Arts & Social Sciences og College of Science. Universitetet ble etablert i 1981. 

NTU rangeres blant verdens beste universiteter i alle de store universitetsrangeringene, og regnes som et av de 3 beste universitetene i Asia. I 2015 rangerte *QS World University Rankings* NTU som det 13. beste universitetet i verden og Asias 2. beste. Universitetet rangeres også konsekvent som en av verdens aller beste unge universiteter, og har vunnet *QS TOP 50 UNDER 50* i 2014, 2015 og 2016.  

Handelshøyskolen BI har en egen avtale med Nanyang Business School angående utveksling for ett eller 2 semestre. Linjen som heter Internasjonal Markedsføring på Bachelor-nivå og International Business på Master of Science gir begge mulighetene for utveksling. Videre har også NTNU, UiO og HiO avtaler med de andre linjene på NTU.

## Referanser


## Eksterne lenker
*
Allan McHattie

**Allan George McHattie** (født 5. november 1989) er en norsk ishockeyspiller. Han spiller i førstedivisjonsklubbenViking Hockey og har tidligere spilt i den norske eliteserieklubben Stavanger Oilers og Sunne IK i Division 1 og Kils AIK i Division 2 i Sverige. Moderklubben hans er Viking Hockey.

## Referanser


## Eksterne lenker
*
Arne Weise

**Arne Georg Fredrik Weise** (født 28. februar 1930 i Malmö, død 25. september 2019) var en svensk TV-personlighet, journalist og fortellerstemme som var virksom i Sveriges Radio fra 1952 og Sveriges Television (SVT) fra 1956.

I flere år var han programleder for *Ett med naturen*. Fra 1972 til 2002 (pause 1978–1979 og 1988–1990) var han dessuten programvert i SVT på julaften.

## Referanser


## Eksterne lenker
* 
*
Kryss (noteskrift)

**Kryss** () er innen musikknotasjon et fortegn som brukes for å markere at etterfølgende toner skal heves ett kromatisk halvtonetrinn. Dobbeltkryss () markerer at etterfølgende toner skal heves to kromatiske halvtonetrinn. Virkningen av slike fortegn rekker til første etterfølgende taktstrek eller innenfor en bindebue.

I Unicode har *kryss* verdien **U+266F**.

Tegnene er utviklet fra notetegnene  og h i kirketoneartene, der tonen B forekom i to varianter; den lavere, myke , og den høyere, harde b. For å skille de to tonene, ble tegnet for den harde (høyere) b tegnet likere vår h. Tegnet  ble etterhvert i stedet brukt generelt for å vise at en tone skal senkes et halvt trinn. Tegnet h utviklet seg til tegnet  og et oppløsningstegn som opphever virkningen av et tidligere  eller .

## Kilder
* *Musikken og vi*, J.W. Cappelens Forlag 1983 ISBN 82-02-09001-6
Jørgen Mathisen

**Jørgen Mathisen** (født 1984) er en norsk jazzsaksofonist, utdannet ved jazzlinja (NTNU) i perioden 2004–2008. Han gjorde seg først bemerket i bandet Shagma i 2004. Han spiller blant annet i The Core sammen med Steinar Raknes, Espen Aalberg og Erlend Slettevoll, og Zanussi Five med Per Zanussi, Eirik Hegdal, Kjetil Møster og Gard Nilssen.

## Diskografi
* Shagma &ndash; Shagma Music (2005)
* Entusijazzme &ndash; What you hear is what you get (2007)
* The Core &ndash; Golonka Love (2008)
* Audun Automat &ndash; Night Creatures (2008)
* Trondheim Jazzorkester &ndash; Kontrafaktisk verk (2008)
* The Core & More &ndash; The art of no return (2009)
* Zanussi Five &ndash; Ghost Dance (2010)
* The Core &ndash; Party (2010)

## Referanser


## Eksterne lenker
*
Bestevenn (album)

***Bestevenn*** er et musikkalbum med Odd Nordstoga, og ble utgitt den 10. oktober 2011. Albumet er produsert av Bjørn Nessjø. Musikken i albumet er inspirert av boka *Vaffelhjarte* skrevet av Maria Parr. NRK har laget TV-serie basert på boken, TV-serien *Vaffelhjarte*. Singelen «Bestevenn» er hovedlåt i TV-serien.

## Sporliste
# «Bestevenn» (Odd Nordstoga)
# «Ein farfar i livet» (Odd Nordstoga)
# «Var det Inger» (Odd Nordstoga)
# «Jonsokdans» (Odd Nordstoga)
# «Knert Mathilde» (Odd Nordstoga)
# «Kva vil du ha for å bli glad» (Odd Nordstoga)
# «Kva kom du for» (Odd Nordstoga)
# «Morgondagen blå» (Odd Nordstoga)
# «Vaffelhjerte» (Odd Nordstoga)
## Medvirkende
### Musikere
* Odd Nordstoga - sang, gitarer, trekkspill, låtskriver 
* Geir Sundstøl - gitarer
* Thomas Tofte - bass, orgel, harmonium, kor
* Torjus Vierli - piano, celesta, fender rhodes 
* Erland Dahlen - trommer, perkusjon, kor
* Daniel Sandén-Warg - hardingfele, fiolin, moraharpe
* Trygve Seim - saksofon 
* Ingebjørg Bratland - kor
* Ingelin Garnes Reigstad - kor
* Hildegunn Garnes Reigstad - kor
### Øvrige medvirkende
* Bjørn Nessjø - produsent, miksing 
* Rune Nordal - tekniker 
* Tormod Tvete Vik - strykearrangement 
* Hans Frederik Asbjørnsen - fotograf
* Ole Marius Elvestad - fotoassistent 
* Rune Mortensen - coverdesign
## Eksterne lenker
* 
* https://web.archive.org/web/20111012042354/http://www.universalmusic.no/Nyheter/odd_nordstoga_bestevenn
Alfonso II av Portugal

**Alfonso II av Portugal** (1185–1223), tilnavnet var *o Gordo*, «den feite», var konge av Portugal fra 26. mars 1211 til sin død.

## Liv og virke
### Bakgrunn
Alfons II var annen (og eneste overlevende) sønn av kong Sancho I og Dulce av Barcelona. Etter farens død besteg han i 1211 den portugisiske tronen.

### Konge
Som konge hadde Afonso II en annen tilnærming til regjeringen av riket enn sin far Sancho I og sin bestefar Afonso I. Mens hans bestefar var opptatt av å skaffe seg militær gevinst mot kongedømmet Castilla eller mot maurerne i sør, var han selv lite interessert i å fortsette denne politikken. Han sikret fred med Castilla.

Med hjelp av korsfarere som var hentet til landet, gjenopptok han *[[reconquista]]*en og erobret Setúbal og Alcácer do Sal, men videreførte så ikke denne politikken.

De første år av hans regjering ble en del preget av interne konflikter mellom Afonso og hans brødre og søster. Kongen klarte å opprettholde ro og sikkerhet innenfor de portugisiske grenser, men bare ved å få lyst sine slektninger fredløse og tvinge dem ut i landflyktighet.

Ettersom militære anliggender ikke var hans prioritet brukte kong Afonso mye energi på å etablere en statsadministrasjon og til å sentralisere makten om deg selv. I hans regjeringstid sammenkaltes *Cortes*, riksmøtet, for første gang i 1211, der rikets grunnlover ble nedfelt - dette var landets første skriftlige lover.  Det dreide seg for det meste om privat eiendom, sivilrett og myntrett. Afonso sendte også ambassadører til europeiske kongedømmer også utenfor Den iberiske halvøy og innledet vennskapelige kommersielle forbindelser med de fleste av dem.

Han forsøkte også å svekke kirkens makt, men det førte ham inn i konflikt med paven. For å få Portugals selvstendighet anerkjent av paven hadde hans bestefar kong Afonso I gitt kirken svært mange privilegier. Dermed fremstod kirken som meget sterk og uavhengig av kongemakten. Nå som Portugals status som eget land var fast etablert, var ikke kongen lenger så opptatt av å tekkes kirken og holde de gamle løfter. Nå ville Afonso II svekke geistlighetens makt og kunne sikre seg en del av kirkens store inntekter til kongemaktens disposisjon. Han ble gjentatte ganger ilagt kirkestraffer for dette, og på sin side forviste han erkebiskopen av Braga fra landet.

Hens tiltak utløste en alvorlig diplomatisk konflikt med paven. Etter at han var blitt ekskommunisert av pave Honorius III for de friheter han tok seg, lovet Afonso II å forsone seg med kirken, men foretok ingen seriøse skritt i den retning innen han døde i 1223.

Hans sønn, Sancho II av Portugal, overtok kronen da han døde, og regjerte fram til han ble avsatt i 1247, hvoretter Alfonso IIs andre sønn Alfonso III av Portugal overtok.

Han var gift med Urraca av Castilla og ble også far til dronning Eleonore i Danmark.

## Litteratur
* Columba Batlle: «Alfons II«», I: *Lexikon des Mittelalters* (LexMA). Bind 1, Artemis & Winkler, München/Zürich 1980, ISBN 3-7608-8901-8, Sp. 404–405.

## Referanser
Kaptein Sabeltann – Kongen på havet

***Sabeltann – Kongen på havet*** er en norsk TV-serie for barn om Terje Formoes sjørøverskikkelse Kaptein Sabeltann. Den er produsert av Frederick Howard og Gudny Hummelvoll for SF Norge. Den ble sendt på barnekanalen NRK Super fra 2011 til 2012. I serien spiller Kyrre Haugen Sydness Kaptein Sabeltann, Håvard Bakke Langemann og Nikolai Naglestad Pinky. 

Serien handler om Pinky som liten gutt, og hans drømmer om å bli pirat. Terje Formoe har skrevet historien, og SF Norge har filmet og produsert serien som hovedsakelig ble innspilt i Kristiansand Dyrepark. De digitale spesialeffektene ble laget av Storm Studio.

Musikken fra serien ble lansert på CD høsten 2011.

## DVD
Produksjonen ble i perioden 2012–2013 utgitt i fem separate deler på DVD og Blu ray. Den komplette serien ble utgitt senere.

## Referanser


## Eksterne lenker
NM i stafetter 2009

**NM i stafetter 2009** var en del av NM i friidrett 2009, men ble arrangert som et eget stevne på Strandebarm stadion i Kvam 23. – 24. mai 2009.

## Resultater kvinner
### Senior, 4x100m






### Senior, 4x400m






### Senior, 4x800m






### Junior, 4x100m






### Junior, 4x400m






### Junior, 4x800m






## Menn
### Senior, 4x100m






### Senior, 4x400m






### Senior, 4x1500m






## Kilder
* NM stafetter (Strandebarm/Gular/Hovding/Bergens Turn) – Resultater lørdag
* NM stafetter (Strandebarm/Gular/Hovding/Bergens Turn) – Resultater søndag
* IL Gular – NM stafettar 2009
Magahi

**Magahi** (devanagari: मगही) eller **magadhi** (devanagari: बुंदेली) er et språk som tales i India. Det er utgått fra magadhi prakrit som var språket i det gamle kongedømmet Magadha, og som er antatt å være det talte språket til Gautama Buddha. Magahi er et indoarisk språk som er sterkt beslektet med bhojpuri og maithili. Disse språkene utgjør, sammen med flere andre relaterte språk, den såkalte biharigruppen av indoariske språk. Magahi har omkring 18 millioner talende.
Amt für Statistik Berlin Brandenburg

**Amt für Statistik Berlin Brandenburg** ble stiftet 1. januar 2007 og fører offentlig statistikk for de tyske delstatene Berlin og Brandenburg.

## Referanser


## Eksterne lenker
*
Søren Christian Gjessing

**Søren Christian Gjessing** (født 18. desember 1812 i Oddernes, død 18. mars 1897 i Kristiania) var en norsk offiser og kartograf.

Gjessing ble i 1834 utnevnt til sekondløytnant i artilleriet og siden forfremmet til premierløytnant i 1842. I 1849 ble han utnevnt til kaptein og siden til oberstløytnant i 1860. Han ble tildelt kommandoen for den stående bataljonen i Trondheim i perioden 1860 til 1875, samt for Kristiania i perioden fra 1875 til 1889. Han publiserte en rekke artikler for militære tidsskrifter, og var visepreses for Det Kongelige Norske Videnskabers Selskab i Trondheim for en periode. 

I perioden fra 1839 til 1863 var han også ansatt hos Norges geografiske oppmåling, hvor han etterfulgte Gerhard Munthe og N. A. Ramm som offisiell karttegner.

## Referanser
Hallstein Bjerke

**Hallstein Bjerke** (født 18. august 1873, død 28. november 1954) var en norsk langdistanseløper som representerte Tjalve.

Han vant gull i maraton ved NM i friidrett 1897 og 1898, og fikk sølv i 1899. 

Bjerke satte flere norske rekorder. I 1893 satte han norsk rekord på 30 km kappgang på landevei, først med 3.36.00, deretter 3:11:50,8. Denne rekorden ble imidlertid slått av Knut K. Stamsø allerede samme år. I 1897 satte han norsk rekord på maraton, med 3:02:25,2, en rekord som ikke ble slått før i 1910. 

## Referanser


## Eksterne lenker
* Norgesmestere 1897-2011 menn – maraton
Altan Khan

**Altan Khan** (født 1507, død 1582; mongolsk kyrillisk: Алтан хан; kinesisk: 俺答汗; hanyu pinyin: *Ǎndá Hán*; «Gyllen hersker»), hvis personlige navn var **Anda** (ᠠᠨᠳᠠ; «Venn»), var khan over tümed-mongolene og *de facto*-hersker over Den høyre vingen, eller de vestlige stammene, til mongolene. Han var sønnesønnen til Dayan Khan, en etterkommer av Khubilai Khan, som hadde klart å forene khalkamongolene i nord og chakharmongolene i sør i en stammesammenslutning. 

Altan Khan kontrollerte et område i Ordos i dagens Indre Mongolia, og herfra gjennomførte han mange plyndringer mot det kinesiske Míng-dynastiet, som ble tvunget til å anerkjenne ham som en lokal hersker. I 1570 ga Longqing-keiseren ham tittelen *Shùnyì Wáng*, en tittel som gikk i arv til hans sønn. Altan Khan grunnla også byen Hohhot. 

Ham bidro til at den tibetanske buddhismen ble gjeninnført blant mongolene, som hadde gått tilbake til tengriisme etter Yuán-dynastiets fall. Han støttet Gelug-skolen, og da han inviterte Sonam Gyatso, den tredje Dalai Lama, til Mongolia, kalte han ham *Dalai Lama*, hvor *Dalan* tilsvarer det tibetanske navnet *Gyatso* ("hav"). Dette var opphavet til navnet på tittelen *Dalai Lama*, men *ikke* til selve tittelen.

## Referanser
Lomavren

**Lomavren** (armensk: Լոմավրեն lomavren) er et nesten utdødd blandingsspråk som tales av lomfolket eller *posha*, en gruppe med sigøynere i Transkaukasus. Da sigøynerne vandret vestover til Europa på 1000-tallet, dro de gjennom Armenia og fikk med seg mange armenske lånord. Lomavren er oppstått gjennom en språklig kontakt mellom proto-romani og armensk.
Klunsbreen

**Klunsbreen** er en 2,5 km lang og 3 km² stor isbre, og en østlig utløper av den større Elfenbeinbreen sør i Nordmannsfonna på Spitsbergen, Svalbard. Brearmen ligger i fjellmassivet mellom Storfjorden og øvre Sassendalen, midt i Sabine Land. Den løper sørover fra brehøyden Iskaka og nord for Roslagenfjellet og sør for den slake Klunsen og ned i Elfenbeinbreen før Agardhdalen. 

Klunsbreen har sitt navn etter fjellet Klunsen.

## Referanser
Fekting under Panamerikanske leker 1963

**Fekting under Panamerikanske leker 1963**. Fekting var med som en av nitten sporter i de fjerde Panamerikanske leker som ble arrangert i São Paulo i Brasil fra 20. april til 5. mai 1963. Det var individuelle og lagkonkurranser for menn i florett, kårde og sabel og i florett for damer. USA ble beste nasjon med seks gullmedaljer foran Argentina og Cuba med en hver.

## Medaljer

### Resultater
#### Menn

#### Damer

## Eksterne lenker
*  Panamerikanske leker 1963
Veitbreen

**Veitbreen** er en 5 km lang og 3 km² stor isbre, og en nordvestlig parallellbre av den større Elfenbeinbreen, sørvest i Nordmannsfonna på Spitsbergen, Svalbard. Brearmen ligger i fjellmassivet mellom Storfjorden og øvre Sassendalen, midt i Sabine Land. Den løper vest for Prospektryggen og øst for Storfjellet og ned i øvre  Agardhdalen, hvor den danner en nesten 1 km bred voll av morene- og løsmateriale. 

Veitbreen har sitt navn etter «veit» som betyr grøft, etter den trange, lange grøfteformen nederst i breløpet.

## Referanser
Eredivisie (ishockey)

**Eredivisie (ishockey)** var den nederlandske eliteserien i ishockey. Den ble erstattet av BeNe League i 2015. De øvrige lagene begynte å spille i den nederlandske ligaen IJNL ijshockey bekercompetitie.

## Mestere

* 1945–46 – H.H.IJ.C. Den Haag
* 1946–47 – T.IJ.S.C. Tilburg
* 1947–48 – H.H.IJ.C. Den Haag
* 1948–49 – *Ingen spill*
* 1949–50 – IJsvogels Amsterdam
* 1950–64 – *Ingen spill*
* 1964–65 – H.IJ.S. Hoky Den Haag
* 1965–66 – H.IJ.S. Hoky Den Haag
* 1966–67 – H.IJ.S. Hoky Den Haag
*  1967–68 – H.IJ.S. Hoky Den Haag
*  1968–69 – H.IJ.S. Hoky Den Haag
*  1969–70 – S.IJ. Den Bosch
* 1970–71 – Tilburg Trappers
* 1971–72 – Tilburg Trappers
* 1972–73 – Tilburg Trappers
* 1973–74 – Tilburg Trappers
* 1974–75 – Tilburg Trappers
* 1975–76 – Tilburg Trappers
* 1976–77 – Friesland Flyers
* 1977–78 – Friesland Flyers
* 1978–79 – Friesland Flyers
* 1979–80 – Friesland Flyers
* 1980–81 – Friesland Flyers
* 1981–82 – Friesland Flyers
* 1982–83 – Friesland Flyers
* 1983–84 – Vissers Nijmegen
* 1984–85 – Deko Builders Amsterdam
* 1985–86 – Lada GIJS Groningen
* 1986–87 – IJ.H.C. Rotterdam Panda's
* 1987–88 – Spitman Nijmegen
* 1988–89 – Gunco Panda's Rotterdam
* 1989–90 – Gunco Panda's Rotterdam
* 1990–91 – Peter Langhout Reizen Utrecht
* 1991–92 – Pro Badge Utrecht
* 1992–93 – Flame Guards Nijmegen
* 1993–94 – Couwenberg Trappers Tilburg
* 1994–95 – Couwenberg Trappers Tilburg
* 1995–96 – CVT Keuken Trappers Tilburg
* 1996–97 – Fulda Tigers Nijmegen
* 1997–98 – Van Heumen Tigers Nijmegen
* 1998–99 – Agio Huys Tigers Nijmegen
* 1999–00 – Agio Huys Tigers Nijmegen
* 2000–01 – Diamant Trappers Tilburg
* 2001–02 – Boretti Tigers Amsterdam
* 2002–03 – Boretti Tigers Amsterdam
* 2003–04 – Amsterdam Bulldogs
* 2004–05 – Amsterdam Bulldogs
* 2005–06 – Hatulek Emperors Nijmegen
* 2006–07 – Destil Trappers Tilburg
* 2007–08 – Destil Trappers Tilburg
* 2008–09 – HYS The Hague
* 2009–10 – Romijnders Devils Nijmegen
* 2010–11 – HYS Hague
* 2011–12 – Ruijters Eaters Geleen
* 2012–13 – HYS The Hague
* 2013–14 – Destil Trappers
* 2014–15 – Destil Trappers

## Eksterne lenker
*
Lumpbreen

**Lumpbreen** er en 3 km lang og 3 km² stor isbre, og en vestlig utløper av den langt større Nordmannsfonna på Spitsbergen, Svalbard. Brearmen ligger i fjellmassivet mellom Storfjorden og øvre Sassendalen, midt i Sabine Land. Den løper sør for Wallenbergfjellet og Lumpen og nord for Ryssen og ned i øvre  Fulmardalen, hvor den danner en nesten 2 km bred vifte av morene- og løsmateriale helt ned til Fulmarelva. 

Lumpbreen har sitt navn etter fjellet Lumpen.

## Referanser
Elfenbeinbreen

**Elfenbeinbreen** er en 12 km lang og 25 km² stor isbre, og en sørlig utløper av den større Nordmannsfonna på Spitsbergen, Svalbard. Brearmen ligger i fjellmassivet mellom Storfjorden og øvre Sassendalen, midt i Sabine Land. Den løper vest for Roslagenfjellet og øst for den bratte Prospektryggen og ned i Agardhdalen, hvor den danner en 2 km bred voll av morene- og løsmateriale. 

Elfenbeinbreen har sitt navn etter elfenbein.

## Referanser
Wallenbergbreen

**Wallenbergbreen** er en 5 km lang og 7 km² stor isbre, og en vestlig utløper av den langt større Nordmannsfonna på Spitsbergen, Svalbard. Brearmen ligger i fjellmassivet mellom Storfjorden og øvre Sassendalen, midt i Sabine Land. Den løper øst for Wallenbergfjellet og vest for Lumpen – og ned i retning av nedre Fulmardalen, hvor den danner litt morene- og løsmateriale i dalen høyt over Fulmarelva. 

Wallenbergbreen har sitt navn etter «den svenske finansmannen Knut Agathon Wallenberg som bidro til å finansiere Spitsbergen-ekspedisjoner. 

## Eksterne lenker
* Informasjon om breen hos Norsk Polarinstitutt - Stedsnavn på Svalbard.
Skrottbreen

**Skrottbreen** er en 4 km lang og 3 km² stor isbre, og en vestlig utløper av den langt større Nordmannsfonna på Spitsbergen, Svalbard. Brearmen ligger i fjellmassivet mellom Storfjorden og øvre Sassendalen, midt i Sabine Land. Den løper øst for Wallenbergfjellet og vest for  Skrottnuten, nord for Lumpen – og ned i retning av Rabotbreen i øvre Sassendalen, hvor den danner litt morene- og løsmateriale i dalen høyt over den isdekte dalbotnen. 

Skrottbreen har sitt navn etter fjellet Skrottnuten, som igjen er oppkalt etter det norske fjellet Skrott i Kvam i Hordaland.

## Referanser
Fotball under Panamerikanske leker 1963

**Fotball under Panamerikanske leker 1963**. Fotball var med som en av nitten sporter i de fjerde Panamerikanske leker som ble arrangert i São Paulo i Brasil fra 20. april til 7. mai 1963. Det var en  turnering for menn, fem lag deltok. Det ble spilt en enkeltserie der alle lagene møttes en gang. Brasil vant turneringen, de vant fire og spilte en uavgjort.

## Medaljer

 
### Resultater

### Plassering
#### Men

## Eksterne lenker
*  Panamerikanske leker 1963
NM i friidrett 1898

**Norgesmesterskapet i friidrett 1898** var det tredje NM i friidrett som ble arrangert, og det andre *offisielle*. Stevnet ble arrangert fra 13. til 15. august 1898 på den nye idrettsplassen, Skansemyren i Bergen, av arrangør Norrøna Idrettslag, der siste dag, mandagen var for maraton. Mesterskapet var kun for menn. Det stilte 20 deltakere fra Bergen, 17 fra Kristiania og en fra Tønsberg. I tillegg ble det sendt innbydelse til Sverige og Danmark, og to danske utøvere deltok og vant sine øvelser uten at de ble regnet som mestere.

Aftenposten rapporterte om «øsende regn hele tiden» under stevnet, men det var trolig kun dag 2. Det var varm og pent på åpningsdagen og til maratonøvelsen mandag.

## Resultater
### [[100 meter]]
Olai Michelsen tangerte Carl Jørgensens norske rekord fra 1895. 


### [[110 meter hekk]]
På grunn av regn og mye vann på banen skal «konkurrentene havde det ene fald efter det andet»


### [[500 meter]]


### [[1500 meter (friidrett)|1500 meter]]
Danske Poul Harboe-Christensen fra Københavns IF, som også var invitert til å delta, vant løpet på tiden 4.20,8. Otto Haug vant NM-gull, som året før. 


### [[Maraton]]
Danske Martinus Olsen vant løpet på tiden 3.48.01, 10 minutter før den norske mesteren, Hallstein Bjerke.


### [[Tresteg]]
Christen Seeberg satte ny norsk rekord, og slo sin egen rekord fra året før, som var 11,67.


### [[Lengdesprang]]


### [[Høydehopp]]


### [[Stavsprang]]


### [[Diskos]]


### [[Kulestøt]]


### [[Spydkast]]


### [[Pentathlon]]


## Referanser


## Eksterne lenker
* Aage Møst - ''Raskest, høyest, lengst i 100 år : norsk friidrett 1896-1996'' (Nasjonalbiblioteket)
* Bjarne Vad Nilsen – NM vinnere menn 1897-2008
Hestesport under Panamerikanske leker 1963

**Hestesport under Panamerikanske leker 1963**. Hestesport var med som en av nitten sporter i de fjerde Panamerikanske leker som ble arrangert i São Paulo i Brasil fra 20. april til 7. mai 1963. Det var individuell og lagkonkurranse sprangridning og feltritt og induviduell i dressur. USA ble beste nasjon, de vant alle fem gullmedaljene.

## Medaljer

### Resultater

## Eksterne lenker
*  Panamerikanske leker 1963
Klauvbreen

**Klauvbreen** er en 8 km lang og 16 km² stor isbre, og en vestlig utløper av den langt større Nordmannsfonna på Spitsbergen, Svalbard. Brearmen ligger i fjellmassivet mellom Storfjorden og øvre Sassendalen, midt i Sabine Land. Den løper øst for Moskushornet og vest for Klauva – og ned i Rabotbreen som fortsetter i øvre Sassendalen, hvor Klauvbreen i øst danner et langt belte av morene- og løsmateriale i den isdekte dalbotnen. 

Klauvbreen har sitt navn etter fjellet Klauva, som kommer av ordet «klauv».

## Referanser
Ulvebreen

**Ulvebreen** er en 8 km lang og 20 km² stor isbre, og en sørøstlig utløper av den større Nordmannsfonna på Spitsbergen, Svalbard. Brearmen ligger i fjellmassivet mellom Storfjorden og øvre Sassendalen, midt i Sabine Land. Den løper østover fra brehøyden nord for Buckhøgda (614 m) og nord for Buckfallet ned til Dunérbukta hvor den møter havet med store overflatemasser av morene- og steinblokker langs kystene i sør Skjoldet og nord (Domen).

I Buckfallet får Ulvebreen følge av den like store breen Isrosa som kommer inn fra sørvest.

Ulvebreen er oppkalt etter Erik Andreas Ulve (1833–96), norsk skipper og utforsker av Svalbard med Benjamin Leigh Smith.

## Referanser
Domisen

**Domisen** er en 3 km lang og 5 km² stor isbre, og en østlig utløper av den større Nordmannsfonna på Spitsbergen, Svalbard. Brearmen ligger i fjellmassivet mellom Storfjorden og øvre Sassendalen, midt i Sabine Land. Domisen er samtidig en brehøyde på 414 moh., som gir breen sin form og navn. Den løper østover fra brehøyden nord for Buckhøgda (614 m) og nord for Ulvebreen ned til platået oppå fjellet (Domen) i øst, 400 meter over Dunérbukta.

En tynn, sørlig arm glir såvidt ned i Ulvebreen nedenfor.

Domisen har sitt navn etter formen og fjellet Domen i øst.

## Referanser
Endre Skandfer

**Endre Skandfer** (født 1976) er en norsk illustratør, art director, animatør og filmregissør.

Endre Skandfer har studert animasjon og film ved  Høgskolen i Lillehammer 1995–1997 og Høgskolen i Volda 1997–2000. Han har arbeidet med animasjonsfilmer og visuelle effekter til flere filmer og TV-serier som medarbeider hos blant andre Qvisten Animation 2000–2007 og Storm Studio 2007–2011, for eksempel med scenografi og figurdesign til barne-tv-serien Den lille redningsskøyta Elias, NRKs Fantorangen og Kuraffen, Iram Haqs kortfilm *Skylappjenta* som også kom som bildebok i 2009 illustrert av Skandfer, og *[[Kaptein Sabeltann]]*. Han har også utarbeidet monsterfigurene og de visuelle miljøene i Dunderly-universet av barnebokforfatteren Endre Lund Eriksen. I tillegg har Endre Skandfer samarbeidet med Ronald Kabíček og Bjarte Agdestein om albumtegneserien *[[Krüger & Krogh]]*, der første bind ble utgitt i august 2014.

Tegne- og bildestilen til Endre Skandfer er preget av en klassisk, populær tegnefilmstil med plastiske figurer i en sikker, rask og dynamisk strek og miljøer med ofte dramatiske komposisjoner, skygger, farger og andre visuelle effekter.

## Referanser


## Eksterne lenker
*
Lykkensborgveien (Arendal)

**Lykkensborgveien** er en gate i strandstedet Barbu i Arendal kommune. 

Lykkensborgveien er en gammel gangvei fra vest til øst gjennom den sentrale del av strandstedet. Veien går fra Hulveien til Kuviga, der det har ligget en eiendom med navnet *Lykkensborg*.

Lykkensborgveien er en spesiell vei, med innkjøring fra vest og fra øst, mens et langt stykke på midten, bl.a. med en steintrapp, er forbeholdt fotgjengere.

Fra Lykkensborgveien er det god utsikt mot Byfjorden Galtesund og Tromøysund. Denne utsikten ble i 2016 sterkt redusert; to boligblokker reiste seg på den tidligere jernbanekaia og rager høyt over bakenforliggende gammel bebyggelse. Strandstedet Barbu er i dag knapt synlig fra sjøen. 
 
Fil:Arendal Lykkensborgvn vinter.jpg|Et parti av Lykkensborgveien er bare et smalt smau mellom husene. 
Fil:Arendal Barbu beb.jpg|Lykkensborgveien går på tvers gjennom bebyggelsen på bildet.
Fil:Arendal Galtesund vinter.jpg|Utsikt fra Lykkensborgveien mot Galtesund 2004.


## Referanser


## Eksterne lenker
*
Usherbreen

**Usherbreen** er en 9,5 km lang og 20 km² stor isbre, og en østlig utløper av den større Nordmannsfonna på Spitsbergen, Svalbard. Brearmen ligger i fjellmassivet mellom Storfjorden og øvre Sassendalen, midt i Sabine Land. Den løper sørøstover fra brehøyden vest for Panowskyfjellet (464 m) og forbi Kroghfjellet hvor den svinger 90 grader nordøstover mot Storfjorden. Den går nederst nord for fjellet (Domen), og avsetter en 200 meter bred morenerygg en kilometer ovenfor Mohnbukta og havet.

Usherbreen har sitt navn etter skotten Thomas Leslie Usher (1862–1939), som finansierte Bruces ekspedisjoner.

## Referanser
Königsbergbreen

**Königsbergbreen** er en 7,5 km lang og 17 km² stor isbre, og en østlig utløper av den større Nordmannsfonna på Spitsbergen, Svalbard. Brearmen ligger i fjellmassivet mellom Storfjorden og øvre Sassendalen, midt i Sabine Land. Den løper sørøstover fra brehøyden øst for Klauva og deretter nord om Panowskyfjellet (464 m) og sør for  Jebensfjellet. Derfra renner breen ned til Mohnbukta og havet. På veien møter den Hayesbreen fra venstre (nordvest) og avsetter et belte av morene- og blokkmateriale langs denne.

Königsbergbreen har sitt navn etter byen Königsberg.

## Referanser
Isrosa

**Isrosa** er en 6 km lang og 20 km² stor isbre, og en sørøstlig utløper av den større Nordmannsfonna på Spitsbergen, Svalbard. Brearmen ligger i fjellmassivet mellom Storfjorden og øvre Sassendalen, midt i Sabine Land. Den løper østover fra brehøyden Iskaka og sør for Buckhøgda (614 m) og via Buckfallet ned til Ulvebreen hvor den møter denne med store overflatemasser av morene- og steinblokker.

I sør går breen ned mot Eistradalen og Væringsdalen, men uten å følge disse dalene nedover mot Agardhdalen. Breen stopper på høyplatået over de to dalebne, og fører med seg svært lite morene- og løsmateriale.

Isrosa har sitt navn etter «isrose» – en figur som dannes av iskrystaller, for eksempel på ei på vindusrute.

## Referanser
Ashenafi Kebede

**Ashenafi Kebede** (født 1938 i Addis Abeba, død 8. mai 1998 i Tallahassee) var en etiopisk musiker, komponist, dirigent, historisk musikkviter, musikkpedagog, forfatter og poet.

Kebede ble født i Addis Abeba og utdannet i musikkvitenskap i USA ved Eastman School of Music (1962), og Wesleyan University (MA 1969, Ph.D. 1971). Han grunnla National Saint Yared School of Music in Etiopia, og var skolens første leder (1963–1968). Han ble utpekt til nasjonalkomponist av keiser Haile Selassie I i 1967. 

Han var også en produktiv forfatter. Hans arbeider inkluderer en roman, *Skriftemålet* (1964). Han skrev flere artikler i tidsskrifter om etnomusikologi, og en rekke artikler i *The Chronicles*, bladet for Center for African-American Culture. Han skrev dessuten boken *Roots of Black Music*.

## Referanser
Luitpoldbreen

**Luitpoldbreen** er en 5 km lang og 10 km² stor isbre, og en østlig utløper av den større Nordmannsfonna på Spitsbergen, Svalbard. Brearmen ligger i fjellmassivet mellom Storfjorden og øvre Sassendalen, midt i Sabine Land. Den løper nordøstover fra brehøyden sør om Bertrabfjellet og nord for Jebensfjellet. Derfra renner breen ned til Hayesbreen som fortsetter til Mohnbukta og havet. Luitbreen avsetter et belte av morene- og blokkmateriale mot Hayesbreen.

Luitpoldbreen har sitt navn etter prins Luitpold av Bayern (1821–1912).

## Referanser